വീട് വിട്ടിറങ്ങിയത് അമ്മയോട് പിണങ്ങി രാത്രി നടന്ന് തളര്ന്നപ്പോള് കട വരാന്തയില് ഇരുന്നെന്നും പെണ്കുട്ടി കോഴിക്കോട് : നാദാപുരത്തിനടുത്ത് ചേലക്കാട് നിന്ന്മൊബൈല് നല്കാത്തതില് ക്ഷുഭിതയായി വീട് വിട്ടിറങ്ങിയ ഒന്പതാം ക്ലാസ് വിദ്യാര്ത്ഥിനിയെ കോടതിയില് ഹാജറാക്കി. തനിച്ചാണ് പോയതെന്നും വീട് വിട്ടിറങ്ങിയത് അമ്മയോട് പിണങ്ങിയാണെന്നും കുട്ടിയുടെ മൊഴി. കാശില്ലാത്തതിനാല് നടന്നാണ് പോയത് . രാത്രി ഭയം കൂടിയപ്പോള് തിരിച്ച് വീട്ടിലേക്ക് പോകാന് തീരുമാനിച്ചു. നടന്ന് തളര്ന്നപ്പോള് കട വരാന്തയില് ഇരുന്നുവെന്നും പെണ്കുട്ടി പൊലീസിന് മൊഴി നല്കി. മൊബൈല് ഫോണ് ഉപയോഗം പരിധിവിട്ടതോടെ രക്ഷിതാക്കള് ഫോണ് വാങ്ങി വെച്ചതില് ക്ഷുഭിതയായാണ് ഒന്പതാം ക്ലാസുകാരി വീട് വിട്ടിറങ്ങിയത്. കുടുംബവും നാട്ടുകാരും നാടെങ്ങും തിരഞ്ഞിട്ടും കുട്ടിയെ കണ്ടെത്താനായില്ല. ഒടുവില് അര്ദ്ധരാത്രി വാഹനയാത്രക്കാര് കുട്ടിയെ കണ്ടെത്തി. നാദാപുരത്തിനടുത്ത് ചേലക്കാട് നിന്ന് വീട് വിട്ടിറങ്ങിയ വിദ്യാര്ത്ഥിനിയെയാണ് കണ്ടെത്തിയത്. ഇന്നലെ അര്ദ്ധരാത്രി പന്ത്രണ്ട് മണിയോടെയാണ് പെണ്കുട്ടിയെ കണ്ടെത്തിയത്. പൊലീസ് കസ്റ്റഡിയിലെടുത്ത കുട്ടിയെ അല്പസമയം മുന്പാണ് നാദാപുരം ഒന്നാം ക്ലാസ് മജിസ്ട്രേറ്റിന് മുമ്ബാകെ ഹാജറാക്കിയത്. ചേലക്കാട് സ്വദേശിനിയായ വട്ടോളി ഹൈസ്കൂള് വിദ്യാര്ത്ഥിനിയെയാണ് ഇന്നലെ വൈകീട്ട് മൂന്നര മുതല് കാണാതായത്. മൊബൈല് ഫോണ് രക്ഷിതാക്കള് വാങ്ങിവെച്ച ദേഷ്യത്തിന് വീട് വിട്ടിറങ്ങുകയായിരുന്നുവെന്നാണ് പറയുന്നത്. ഇന്നലെ രക്ഷിതാക്കള് നാദാപുരം പൊലീസില് പരാതി നല്കിയിരുന്നു. അദ്ധരാത്രി കുറ്റ്യാടി നാദാപുരം സംസ്ഥാന പാതയില് മൊകേരിയില് കറുത്ത പര്ദ്ദയും ഹിജാബും ധരിച്ച പെണ്കുട്ടി നടന്ന് പോകുന്നത് കണ്ട ഒരു വാഹന ഡ്രൈവര് കുട്ടിയോട് കാര്യം തിരക്കുകയായിരുന്നു. പിന്നീട് രക്ഷിതാക്കളെ ഫോണില് ബന്ധപ്പെട്ടു. പൊലീസും സ്ഥലത്തെത്തി. Leaving home quarrels with mother The girl said that when she got tired of walking at night, Kadava was sitting on the verandah